Sardiniako Erresuma (1720-1861)

Sardiniako Erresuma, Piemonte-Sardinia edo Sardinia-Piemonte ere deitua, Savoiako etxearen jabegoa izan zen 1720 eta 1861 artean. Sardiniaz gain, Savoia, Piemonte eta Niza hartzen zituen erresumak. 1815ean, Vienako Batzarrak Liguria (Genova barne) erantsi zion.Sardinia, kingdom of, The Columbia Electronic Encyclopedia, 6th ed., Columbia University Press, infoplease.com

Espainiako Ondorengotza Gerraren ondoren, 1713ko Utrechteko Itunaren kariaz, Viktor Amadeo II.a Savoiakoak Siziliako koroa jaso zuen. Baina 1720an, Londresko itunean (1718) adostutakoaren arabera, Sizilia Austriar Inperioari eman behar izan zion eta, ordainez, Sardinia (ordura arte Espainiaren izana) hartu zuen. Ordutik 1861 arte Viktor Amadeo eta haren ondorengoak Sardiniako errege titulua eraman zuten, beren botere eta aberastasunaren jatorria, eta baita egoitza ere, Piemonten zegoen arren. 1848ko martxoan Karlos Alberto Sardiniakoak Statuto Albertino izeneko konstituzio berria promulgatu zuen. 1861ean Vittorio Emmanuele, Karlos Albertoren semea, Italiako Erresuma batuaren errege bilakatu zen. Erresuma berri horren konstituzioa Statuto Albertinoan oinarritu zenSardinia, Encyclopædia Britannica Online. Encyclopædia Britannica Inc., britannica.com, 2011ko azaroaren 28a.

 Errege zerrenda 
 Viktor Amadeo II.a Savoiakoa (1720–1730)
 Karlos Emanuel III.a Sardiniakoa (1730–1773)
 Viktor Amadeo III.a Sardiniakoa (1773–1796)
 Karlos Emanuel IV.a Sardiniakoa (1796–1802)
 Viktor Emanuel I.a Sardiniakoa (1802–1821)
 Karlos Felix Sardiniakoa (1821–1831)
 Karlos Alberto Sardiniakoa (1831–1849)
 Viktor Emanuel II.a Sardiniakoa (1849–1861)

 Erreferentziak 

 Ikus ere 
 Sardiniako Erresuma

 Kanpo estekak 

Kategoria:Italiako historia
Kategoria:Sardiniako historia
Kategoria:Savoia
Kategoria:Piemonte